Начало > Пловдив > 146-ата годишнина от гибелта на Апостола на свободата се отбелязва с различни прояви
07:45, 19 фев 19 / Общество Сподели в: Email 25 860 Автор: Topnovini
146-ата годишнина от гибелта на Апостола на свободата Васил Левски се отбелязва с участието на военнослужещи в населените места в цялата страна с ритуали по отдаване на почит пред паметта и делото му.
От 18.00 часа президентът Румен Радев ще участва във възпоменателната церемония по повод годишнината пред паметника на Васил Левски в столицата. Държавният глава ще поднесе венец и ще произнесе слово.
Проявите за годишнината започнаха на 18 февруари в Горна Оряховица, Смолян, Карлово и Ловеч с полагане на венци и цветя от военнослужещи от Сухопътните войски пред паметника на Апостола на свободата. В Карлово участваха представителни формирования и военният духов оркестър от състава на 61-ва Стрямска механизирана бригада.
На 19 февруари от 18.00 ч в столицата Националната гвардейска част ще изпълни възпоменателна церемония пред паметника на Апостола на свободата. Преди това от 17.00 ч в храм „Света София“ ще бъде отслужена архиерейска литургия в памет на йеродякон Игнатий, след която ще има традиционното литийно шествие от храма до паметника на Апостола.
От 09.00 часа в Карлово в църквата „Света Богородица” ще бъдат отслужени архиерейска Света литургия и панихида. От 11.00 часа на площад „Васил Левски” ще се проведе митинг-поклонение, който ще завърши с поднасяне на гирлянд, венци и цветя пред паметника от представители на държавната и местна власт, военнопатриотични организации и родолюбиви българи. Поклонението ще продължи с шествие до Национален музей „Васил Левски”.
Военнослужещите от 2-ра механизирана бригада – Стара Загора ще отдадат почит на Апостола от 10.30 часа в Димитровград и от 11.00 часа в Стара Загора и в Хасково. В същия час ще се извършат ритуали по поднасяне на венци в Плевен и в Шумен.
От 10.30 часа в Белене военнослужещите от 55-и инженерен полк ще участват в ритуал по поднасяне на венци и цветя пред паметната плоча на героя в двора на основно училище „Васил Левски”.
Бригадно командване – Благоевград ще участва в ритуали по полагане на венци и цветя в знак на признателност към живота и делото на Апостола от 11.00 часа в Благоевград и от 11,30 часа във Враца.
От 12.00 ч е ритуалът в Асеновград, в който ще участват представителни подразделения от 4-и артилерийски полк.
От 12,30 ч. в Сливен почит към Апостола ще отдадат военнослужещите от Центъра за подготовка на специалисти.
От 11.00 ч в Пловдив военнослужещи от 3-а авиобаза Граф Игнатиево и почетен караул ще участват в ритуала по поднасянето на венци и цветя пред паметника на Апостола на свободата на хълма Бунарджик.
От 10.00 ч във Варна военнослужещи от Военноморските сили (ВМС) ще участват в ритуал за поднасяне на цветя и поклонение на паметната плоча на Апостола в кв. „Левски“. От 11.00 ч. почетен караул и Представителният духов оркестър на ВМС ще участват в общоградското поклонение и военния ритуал за поднасяне на венци и цветя на паметника на Васил Левски в морската градина.
От 11.00 ч в Бургас почетен караул от ВМС ще участва в общоградското поклонение и военния ритуал за поднасяне на венци и цветя на паметника на Васил Левски, в морската градина на Бургас.
годишнина левски Васил Левски карлово
07:55, 25 юни 19 / Общество
Няма замърсяване след пожара в ТЕЦ "Марица Изток 2", води се разследване
06:30, 25 юни 19 / Политика
Коалиционните партньори обсъждат с премиера партийните субсидии
06:40, 25 юни 19 / Общество
КЕВР обсъжда с дружества и граждани новата цена на газа от юли
20:15, 24 юни 19 / Пловдив
12:49, 24 юни 19 / Пловдив
Паника в пловдивско село заради пожар край газостанция
08:03, 24 юни 19 / Пловдив
08:15, 25 юни 19 / Общество
08:10, 25 юни 19 / Свят
Мюсюлманките във Франция не спазват забраната да не носят "буркини" (ВИДЕО)
Борис Джонсън: Готов съм на Brexit без сделка
08:15, 25 юни 19
08:10, 25 юни 19
08:05, 25 юни 19